ai4bharat/Pralekha huggingface dataset:
কর্পোরেটবিষয়সংক্রান্তমন্ত্রক
সহজে ব্যবসা ও জীবনযাপনের মানোন্নয়নের লক্ষ্যে আইইপিএফএ সম্পর্কিত দাবি-দাওয়া নিষ্পত্তি ব্যবস্থা আরও সরল করলো কর্পোরেট বিষয়ক মন্ত্রক
নয়াদিল্লি, ১২ নভেম্বর, ২০২১
কেন্দ্রীয় সরকার সাধারণ মানুষের জীবনযাপনের মানোন্নয়নে ও সহজে ব্যবসার লক্ষ্যে যে দৃষ্টিভঙ্গী গ্রহণ করেছে, তার প্রেক্ষিতে কর্পোরেট বিষয়ক মন্ত্রক ইনভেস্টর এডুকেশন অ্যান্ড প্রোটেকশন ফান্ড অথরিটি  আইন, ২০১৬’র আওতায় বিভিন্ন প্রয়োজনীয়তার সরলীকরণের মাধ্যমে দাবি-দাওয়া নিষ্পত্তি ব্যবস্থা আরও সহজ করেছে।
দাবি-দাওয়ার ক্ষেত্রে আগাম রশিদের প্রয়োজনীয়তা বাতিল করা হয়েছে। এছাড়াও, ফিজিকাল ও ডিম্যাট শেয়ারের ক্ষেত্রে সাকসেশন সার্টিফিকেট বা প্রোবেট অফ উইলে ৫ লক্ষ টাকা পর্যন্ত ছাড় দেওয়া হয়েছে। কোম্পানিগুলির ক্ষেত্রে অনাদায়ী সন্দেহজনক অ্যাকাউন্ট সম্পর্কিত নথিপত্র জমা দেওয়ার প্রয়োজনীয়তা আরও সহজ করা হয়েছে। একইভাবে, কোম্পানিগুলিকে সাকসেশন সার্টিফিকেট মারফৎ নথিপত্রের হস্তান্তরে আরও সুবিধা দেওয়া হয়েছে।
দাবি-দাওয়া নিষ্পত্তি ব্যবস্থায় এই সরলীকরণের উদ্দেশ্যই হ’ল – দাবিদারদের স্বার্থে সমগ্র প্রক্রিয়াকে আরও সহজ ও সরল করে তোলা। এর ফলে, এমন এক আস্থাবর্ধক ব্যবস্থা গড়ে উঠবে, যা আরও দ্রুত নাগরিক-কেন্দ্রিক পরিষেবা প্রদানে সহায়ক হবে। ইনভেস্টর এডুকেশন অ্যান্ড প্রোটেকশন ফান্ড অথরিটি -র কাছ থেকে আরও বেশি সংখ্যক দাবিদার তাঁদের শেয়ার ও অর্থ আদায়ের দাবি জানাবেন বলে মনে করা হচ্ছে। আজ পর্যন্ত আইইপিএফএ ২০ হাজারেরও বেশি দাবি-দাওয়ার ক্ষেত্রে ১ কোটি ২৯ লক্ষেরও বেশি শেয়ার রিফান্ড করেছে। এই শেয়ারগুলির বাজার মূল্য ১ হাজার ১১ কোটি টাকারও বেশি। এমনকি, শেয়ার থেকে লভ্যাংশ বাবদ ২০ কোটি টাকারও বেশি মেটানো হয়েছে।
CG/BD/SB
(Visitor Counter : 113
প্রধানমন্ত্রীরদপ্তর
প্রধানমন্ত্রী মণিপুরের নোনে জেলার বাস দুর্ঘটনায় প্রাণহানিতে শোক প্রকাশ করেছেন
নয়াদিল্লি, ২১ ডিসেম্বর, ২০২২
প্রধানমন্ত্রী শ্রী নরেন্দ্র মোদী মণিপুরের নোনে জেলার মর্মান্তিক বাস দুর্ঘটনায় মৃত্যুতে সমবেদনা জানিয়েছেন। প্রধানমন্ত্রী বাস দুর্ঘটনায় নিহতদের নিকটাত্মীয়দের ২ লক্ষ টাকা করে এবং আহতদের ৫০ হাজার টাকা করে প্রধানমন্ত্রী জাতীয় ত্রাণ তহবিল থেকে এককালীন অনুদান দেওয়ার কথা ঘোষণা করেছেন।
প্রধানমন্ত্রীর দপ্তর থেকে ট্যুইট করে বলা হয়েছে;
“মণিপুরের নোনে জেলায় মর্মান্তিক বাস দুর্ঘটনায় প্রাণহানিতে শোকাহত। শোকার্ত পরিবারের প্রতি আমার সমবেদনা। আহতদের দ্রুত আরোগ্য কামনা করি। মণিপুর সরকার ক্ষতিগ্রস্তদের যথা সম্ভব সহায়তা করছে: PM @narendramodi”।
“বাস দুর্ঘটনায় নিহত প্রত্যেকের নিকটাত্মীয়কে পিএমএনআরএফ থেকে এককালীন অনুদান হিসেবে ২ লক্ষ টাকা দেওয়া হবে। আহতদের দেওয়া হবে : PM @narendramodi”।
PG/AP/NS
(
প্রধানমন্ত্রীরদপ্তর
মরক্কোয় ভূমিকম্পে প্রাণহানির ঘটনায় প্রধানমন্ত্রীর শোক প্রকাশ
সঙ্কটের এই মুহূর্তে মরক্কোকে সম্ভাব্য সবধরনের সহায়তার আশ্বাস ভারতের
নয়াদিল্লি, ০৯ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী মরক্কোয় ভূমিকম্পে প্রাণহানির ঘটনায় গভীর শোক প্রকাশ করেছেন।
শ্রী মোদী বলেন, সঙ্কটের এই মুহূর্তে মরক্কোকে সবধরনের সহায়তা দিতে ভারত প্রস্তুত।
এক্স পোস্টের এক বার্তায় প্রধানমন্ত্রী বলেছেন, “মরক্কোয় ভূমিকম্পের কারণে প্রাণহানির ঘটনায় আমি মর্মাহত। সঙ্কটের এই মুহূর্তে আমি মরক্কোবাসীর প্রতি সহানুভূতিশীল। স্বজনহারাদের সমবেদনা জানাই। আহতদের দ্রুত আরোগ্য কামনা করি। সঙ্কটের এই মুহূর্তে মরক্কোকে সবধরনের সহায়তা দিতে ভারত প্রস্তুত”।
AC/CB/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১২৮ কোটি ৭৬ লক্ষ অতিক্রম করেছে
গত ২৪ ঘণ্টায় ৭৯ লক্ষেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৩৬ শতাংশ
গত ২৪ ঘণ্টায় নতুন করে সংক্রমিত হয়েছেন ৬ হাজার ৮২২ জন
ভারতে সক্রিয় সংক্রমিতের সংখ্যা ৯৫ হাজার ১৪
সাপ্তাহিক সংক্রমিতের হার ০.৭৮ শতাংশ, যা গত ২৩ দিন ধরে ১ শতাংশের নীচে রয়েছে
নয়াদিল্লি, ০৭ ডিসেম্বর, ২০২১
ভারতে এ পর্যন্ত ১,২৮,৭৬,১০,৫৯০টি টিকার ডোজ দেওয়া হয়েছে। গতকাল টিকা দেওয়া হয়েছে ৮০,৩৫,২৬১ জনকে।
স্বাস্থ্য কর্মীদের মধ্যে ১,০৩,৮৪,৭৭৩ জন টিকার প্রথম ডোজ এবং ৯৫,৫৬,০৪৬ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮১,৫৫৩ জন প্রথম ডোজ এবং ১,৬৬,০৮,৮৭২ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৬,৯৩,১৭,১০৬ জন এবং দ্বিতীয় ডোজ পেয়েছেন ২৪,৮৫,৭৮,১৬৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৮,৭৩,৫৩,১৩১ জন। আর দ্বিতীয় ডোজ পেয়েছেন ১২,৭৪,১৭,৪৪৫ জন। যাঁদের বয়স ৬০-এর ওপরে তাঁদের মধ্যে ১১,৭২,৪৫,৩৫৯ জন প্রথম ডোজ এবং ৮,২৭,৬৮,১৪০ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১০ হাজার ৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪০ লক্ষ ৭৯ হাজার ৬১২ জন সুস্থ হয়ে উঠেছেন। জাতীয় আরোগ্য লাভের হার ৯৮.৩৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৬ হাজার ৮২২ জন। গত ১৬৩ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৯৫ হাজার ১৪ জন চিকিৎসাধীন। দেশে মোট সংক্রমিতের মাত্র ০.২৭ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১০ লক্ষ ৭৯ হাজার ৩৮৪টি নমুনা পরীক্ষা করা হয়েছে। এ পর্যন্ত দেশে ৬৪ কোটি ৯৪ লক্ষ ৪৭ হাজার ১৪টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৭৮ শতাংশ এবং দৈনিক সংক্রমণের হার ০.৬৩ শতাংশ। গত ৬৪ দিন ধরে দৈনিক সংক্রমণের হার ২ শতাংশের কম আর ৯৯ দিন ধরে ৩ শতাংশের কম।
CG/CB/SB
(Visitor Counter : 119
আদিবাসীবিষয়কমন্ত্রক
ভগবান বিরসা মুন্ডার নাতি আদি মহোৎসব উদ্বোধন করেছেন; এই উৎসব আদিবাসী সংস্কৃতি, শিল্প ও বাণিজ্য ভাবনাকে প্রতিফলিত করে
নয়াদিল্লি, ১৬ নভেম্বর, ২০২১
আজাদি কা অমৃত মহোৎসব এবং জনজাতীয় গৌরব দিবস উদযাপনের অঙ্গ হিসাবে আদিবাসী সমবায় বিপণন উন্নয়ন সংগঠন  একাধিক অনুষ্ঠান আয়োজন করছে। এই উপলক্ষে নতুন দিল্লির দিল্লি হাটে জাতীয় স্তরে এক মেগা আদিবাসী মহোৎসব আয়োজিত হচ্ছে। আগামী ৩০ নভেম্বর পর্যন্ত এই উৎসব চলবে। উৎসবের সূচনা করেন ভগবান বিরসা মুন্ডার নাতি শ্রী সুখরাম মুন্ডা। উদ্বোধনী অনুষ্ঠানে পৌরোহিত্য করেন, কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা। কেন্দ্রীয় শিক্ষা প্রতিমন্ত্রী ডাঃ সুভাষ সরকার, সাংসদ শ্রীমতী এম সি মেরি কম, ট্রাইফেডের চেয়ারম্যান শ্রী রামসিন রাথোয়া উপস্থিত ছিলেন।
অনুষ্ঠানে আদিবাসী মন্ত্রী বলেন, আদিবাসী সংস্কৃতি জনসমক্ষে তুলে ধরার ক্ষেত্রে আদি মহোৎসব এক গুরুত্বপূর্ণ মঞ্চ হয়ে উঠেছে। এই উৎসব আদিবাসীদের না কেবল ব্যবসার প্রসারে সাহায্য করবে, সেই সঙ্গে আদিবাসী শিল্প, রন্ধন প্রণালী ও অন্যান্য পরম্পরাগুলিকে সুরক্ষিত রাখবে। তিনি সমস্ত দিল্লিবাসীকে আদিবাসী শিল্পকলা ও সংস্কৃতিতে সমৃদ্ধ এই উৎসব ঘুরে দেখার আহ্বান জানান।
ভগবান বিরসা মুন্ডার নাতি শ্রী সুখরাম মুন্ডা বলেন, আজাদি কা অমৃত মহোৎসব এবং জনজাতীয় গৌরব দিবসের অঙ্গ হিসাবে মহান স্বাধীনতা সংগ্রামী বিরসা মুন্ডার প্রতি শ্রদ্ধা জানিয়ে এই উৎসব উদ্বোধন করতে পেরে আমি অত্যন্ত আনন্দিত। উল্লেখ করা যেতে পারে, বিরসা মুন্ডা ও ঔপনিবেশিক শাসনের কঠোর নির্মমতার বিরুদ্ধে নির্ভীক সংগ্রাম চালিয়ে আদিবাসী সমাজের মধ্যে জল, জঙ্গল ও জমির গুরুত্ব সম্পর্কে সচেতনতা গড়ে তুলতে পেরেছিলেন। দেশে আদিবাসী মানুষের ক্ষমতায়নে বিরসা মুন্ডার আদর্শকে অনুসরণ করে সরকার অগ্রসর হচ্ছে বলে আমি অত্যন্ত খুশি হয়েছি।
আদিবাসী সংস্কৃতি, শিল্প, রন্ধন প্রণালী ও বাণিজ্যিক মানসিকতার প্রতিফলন এই আদি মহোৎসব ২০১৭ থেকে প্রতি বছর আয়োজন করা হয়ে আসছে। সাধারণ মানুষকে আদিবাসীদের সমৃদ্ধ ও বৈচিত্র্যময় শিল্প সংস্কৃতি সম্পর্কে সচেতন করে তোলার লক্ষ্যে এই প্রয়াস।
দেশের মোট জনসংখ্যার ৮ শতাংশের বেশি আদিবাসী। সমাজে এরা পিছিয়ে শ্রেণীর মধ্যে পড়ে। সাধারণ মানুষের মধ্যে এরকম ধারণা আছে যে, আদিবাসীরা এখনও অনেক কিছু সম্পর্কে অজ্ঞ। অবশ্য, এটা সত্য নয়। শহর ভারত সম্পর্কেও তাঁদের সম্যক ধারণা রয়েছে। প্রকৃতির সরলতায় লালিত-পালিত আদিবাসীদের প্রতি আমাদের আগ্রহ চিরকালীন। তাই, তাঁদের তৈরি হাতে বোনা বস্ত্র, রেশম, উল, ধাতব সামগ্রী, টেরাকোটা – এখন এই সবকিছুরই সংরক্ষণ ও প্রসারের প্রয়োজনীয়তা রয়েছে।
CG/BD/SB
(Visitor Counter : 215
নারীওশিশুবিকাশমন্ত্রক
মহিলাদের প্রতি ঘরোয়া হিংসা বাড়ছে
নতুনদিল্লি, ২২ সেপ্টেম্বর, ২০২০
কোভিড-১৯ অতিমারীর কারণে লকডাউন শুরু হওয়ার পরই, জাতীয় মহিলা কমিশন , বৈদ্যুতিন মিডিয়া এবং সোশ্যাল মিডিয়ার মাধ্যমে একটি বিজ্ঞাপনের প্রচার শুরু করেছে । এতে হিংসার শিকার হয়েছেন এমন যে কোন মহিলাকেই এগিয়ে আসার এবং এটি রিপোর্ট করার জন্য আমন্ত্রণ জানানো হয়েছে । এছাড়াও, মহিলা কমিশন, প্রচলিত পদ্ধতির মাধ্যমে প্রাপ্ত অভিযোগগুলি খতিয়ে দেখার পাশাপাশি, ঘরোয়া হিংসার শিকার মহিলাদের অভিযোগ দায়েরে উৎসাহ দিতে গত ১০ই এপ্রিল, ২০২০ একটি হোয়াটসঅ্যাপ নম্বর - ৭২১৭৭৩৫৩৭২ চালু করেছে। এনসিডাব্লু'র নেওয়া এমন অতিরিক্ত উদ্যোগে, এমনকি বিগত কয়েক বছরে লাগাতার ঘরোয়া অত্যাচারেরর শিকার হওয়া মহিলারাও অভিযোগ জানাতে উৎসাহ পাচ্ছেন । অভিযোগ পাওয়ার পর, কমিশন, অত্যাচারিত মহিলা,পুলিশ এবং অন্যান্য কর্তৃপক্ষের সঙ্গে সমন্বয়ের ভিত্তিতে প্রয়োজনীয় সহায়তা দেওয়ার ব্যবস্থা করছে ।
অ্যানেক্সার - I-এ জাতীয় মহিলা কমিশনে, ২০২০-র মার্চ থেকে ২০২০-র সেপ্টেম্বর পর্যন্ত মাস-অনুযায়ী এবং রাজ্যভিত্তিক "নারীদের বিরুদ্ধে গার্হস্থ্য হিংসার বিরুদ্ধে সুরক্ষাদানের" বিষয়ে নথিবদ্ধ পরিসংখ্যান তুলে ধরা হয়েছে । অ্যানেক্সার - II-তে ২০২০ সালের মার্চ থেকে কমিশনে প্রাপ্ত / নথিবদ্ধ মহিলাদের বিরুদ্ধে সংঘটিত অপরাধ এবং তাদের প্রাপ্য অধিকার থেকে বঞ্চিত করা সম্পর্কিত অভিযোগের হিসেব রয়েছে ।
ভারতীয় সংবিধানের সপ্তম তফসিলে,স্থানীয় ‘পুলিশ’ এবং ‘শান্তি ও শৃক্ষলা ’বজায় রাখার দায়িত্ব রাজ্যের হাতে দেওয়া হয়েছে । আইন-শৃঙ্খলা রক্ষণাবেক্ষণ, নারীদের প্রতি হিংসা প্রতিরোধ সহ নাগরিকদের জীবন ও সম্পত্তি রক্ষার মূল দায়িত্ব রাজ্য সরকার এবং কেন্দ্রশাসিত অঞ্চল প্রশাসনের । তা সত্ত্বেও, মহিলাদের সুরক্ষাকে উচ্চ অগ্রাধিকার দিতে, কেন্দ্রীয় সরকারও গত ছয় মাসে বেশ কয়েকটি উদ্যোগ নিয়েছে। এরমধ্যে, মহিলাদের সুবিধার্থ গৃহীত বিভিন্ন আইন যেমন- 'গার্হস্থ্য হিংসা প্রতিরোধ আইন, ২০০৫', 'যৌতুক নিষিদ্ধকরণ আইন, ১৯৬১', 'বাল্যবিবাহ নিষিদ্ধকরণ আইন, ২০০৬' প্রভৃতির আওতায় মহিলাদের সহায়তা দিতে সরকার বিভিন্ন সাধারগৃহ, আপৎকালীন তাৎক্ষণিক সহায়তা ব্যবস্থা , ওয়ান স্টপ সেন্টার , সার্বজনীন মহিলা সহায়তা লাইন , উজ্জ্বলা হোমস চালু করেছে । সংবেদনশীলতার পাঠ দিতে, রাজ্য ও কেন্দ্রশাসিত অঞ্চলের আধিকারিকদের জন্যও কর্মসূচি গ্রহণ করা হয়েছে ।
কেন্দ্রীয় মহিলা ও শিশু উন্নয়ন মন্ত্রী, শ্রীমতী স্মৃতি জুবিন ইরানি আজ রাজ্যসভায় এক লিখিত জবাবে একথা জানিয়েছেন। ।
(CG/AC
তথ্যওসম্প্রচারমন্ত্রক
স্বচ্ছতা নিয়ে বিআইটিএম-এ পিআইবি-র ক্যুইজ প্রতিযোগিতা
কলকাতা, ২৪ জানুয়ারি, ২০১৯
স্বচ্ছতা পক্ষকাল উদযাপনের অঙ্গ হিসেবে কলকাতায় বিড়লা ইন্ডাস্ট্রিয়াল অ্যান্ড টেকনলজিক্যাল মিউজিয়াম -এ আজ প্রেস ইনফরমেশন ব্যুরো  কলকাতা কার্যালয়ের পক্ষ থেকে এক ক্যুইজ প্রতিযোগিতার আয়োজন করা হয়। এই প্রতিযোগিতায় দাশনগর চপলা দেবী বালিকা বিদ্যালয়ের পঞ্চম থেকে দশম শ্রেণীর দুশোরও বেশি পড়ুয়া অংশ নেয়।
পিআইবি কলকাতার অতিরিক্ত মহানির্দেশক শ্রীমতী জেন নামচু ছাত্রছাত্রীদের এই স্বচ্ছতা বিষয়ক অনুষ্ঠানে স্বাগত জানিয়ে স্বচ্ছতা অভিযানের উদ্দেশ্যগুলি পূরণে আচার-আচরণগত পরিবর্তনের ব্যাপারে গুরুত্ব দেন। তিনি বলেন, স্বচ্ছতা অভিযানের উদ্দেশ্যগুলি পূরণের ক্ষেত্রে আচার-আচরণগত পরিবর্তনের পাশাপাশি উদ্ভাবনমূলক প্রয়াসও সমান জরুরি। শান্তিপূর্ণ ও স্বাস্থ্যকর জীবনযাপনে পরিষ্কার-পরিচ্ছন্ন বাতাবরণ অত্যন্ত গুরুত্বপূর্ণ বলে মন্তব্য করে শ্রীমতী নামচু বলেন, পরিষ্কার-পরিচ্ছন্নতা প্রাকৃতিক ভারসাম্য বজায় রাখার পাশাপাশি, এই গ্রহের সমস্ত প্রাণীর বিকাশ, অগ্রগতি ও পরিচর্যাতেও সাহায্য করে।
ক্যুইজ প্রতিযোগিতা পরিচালনা করেন কার্যালয়ের উপ-নির্দেশক শ্রী সম্রাট বন্দ্যোপাধ্যায়। অংশগ্রহণকারী ছাত্রছাত্রীদের মধ্যে পুরস্কার বিতরণ করা হয়।
CG/BD/DM
(Visitor Counter : 97
প্রধানমন্ত্রীরদপ্তর
বিখ্যাত বেহালা বাদক শ্রী টি এন কৃষ্ণানের প্রয়াণে প্রধানমন্ত্রীর শোকজ্ঞাপন
নতুনদিল্লি, ৩রা নভেম্বর, ২০২০
প্রধানমন্ত্রী শ্রী নরেন্দ্র মোদী, বিখ্যাত বেহালা বাদক শ্রী টি এন কৃষ্ণানের প্রয়াণে শোক ব্যক্ত করেছেন।
প্রধানমন্ত্রী বলেছেন, “বিখ্যাত বেহালা বাদক শ্রী টি এন কৃষ্ণানের প্রয়াণে সঙ্গীত জগতে একটি বড় শূন্যতার সৃষ্টি হল। তাঁর কাজ ও সৃষ্টি আমাদের সংস্কৃতির অন্তর্নিহিত ভাবনা ও আবেগকে বিস্তৃতভাবে প্রকাশ করে। তরুণ সঙ্গীতজ্ঞদের কাছে তিনি ছিলেন আদর্শ পরামর্শদাতা। তাঁর পরিবার ও গুনমুগ্ধদের সমবেদনা জানাই। ওঁ শান্তি।“
CG/CB
(
পরিসংখ্যানএবংকর্মসূচিরূপায়ণমন্ত্রক
ভারতের বেতন সংক্রান্ত প্রতিবেদন- কর্মসংস্থানের একটি নিয়মমাফিক প্রেক্ষাপট
নতুন দিল্লি, ২৫ ফেব্রুয়ারি, ২০২১
কেন্দ্রীয় পরিসংখ্যান ও কর্মসূচি রুপায়ন মন্ত্রকের অধীন জাতীয় পরিসংখ্যান কার্যালয়, এনএসও- র পক্ষ থেকে একটি প্রেস রিলিজ প্রকাশ করা হয়েছে। যেখানে ২০১৭ সালের সেপ্টেম্বর থেকে ২০২০ সালের ডিসেম্বর পর্যন্ত ভারতে কর্মসংস্থানের প্রেক্ষাপট সম্পর্কে বিস্তারিত জানানো হয়েছে। বিভিন্ন রাজ্যের নিয়োগ সংস্থা গুলির কাছ থেকে পাওয়া তথ্য অনুযায়ী এই পরিসংখ্যান প্রকাশ করা হয়েছে।
প্রধানমন্ত্রীরদপ্তর
বিশ্ব ব্যাডমিন্টন চ্যাম্পিয়নশিপ ২০২১-এ রৌপ্য পদক জয়ী কিদাম্বি শ্রীকান্তকে অভিনন্দন প্রধানমন্ত্রীর
নতুন দিল্লি, ২০ ডিসেম্বর, ২০২১
প্রধানমন্ত্রী শ্রী নরেন্দ্র মোদী বিশ্ব ব্যাডমিন্টন চ্যাম্পিয়নশিপ ২০২১-এ রৌপ্য পদক জয়ী কিদাম্বি শ্রীকান্তকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “ঐতিহাসিক রৌপ্য পদক জয়ের জন্য @srikidambi –কে অভিনন্দন। তাঁর এই কৃতিত্ব অন্যান্য খেলোয়াড়দের অনুপ্রাণিত করবে এবং ব্যাডমিন্টনের প্রতি আগ্রহ আরও বাড়াবে।”
CG/BD/SKD/
(
কেন্দ্রীয়মন্ত্রিসভা
স্টার্ট আপ ক্ষেত্রে সহযোগিতার লক্ষ্যে ভারত ও দক্ষিণ কোরিয়ার মধ্যে স্বাক্ষরিত সমঝোতাপত্রে মন্ত্রিসভার সায়
নয়াদিল্লি, ২৭ মার্চ, ২০১৯
স্টার্ট আপ ক্ষেত্রে সহযোগিতার লক্ষ্যে ভারত ও দক্ষিণ কোরিয়ার মধ্যে স্বাক্ষরিত সমঝোতাপত্রে মন্ত্রিসভার সম্মতি মিলেছে। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়। উল্লেখ করা যেতে পারে, গত ফেব্রুয়ারি মাসে দু’দেশের মধ্যে সমঝোতাপত্রটি স্বাক্ষরিত হয়।
এই সমঝোতা স্বাক্ষরের ফলে নিজ নিজ দেশের আইন ও নিয়ন্ত্রণমূলক ব্যবস্থাকে বিবেচনায় রেখে স্টার্ট আপ ক্ষেত্রে পারস্পরিক সহযোগিতার বিষয়টি আরও সুদৃঢ় হবে। সেই সঙ্গে, স্টার্ট আপ ক্ষেত্রের প্রসারেও এই সমঝোতাপত্রটি সহায়ক হবে।
CG/BD/SB
(Visitor Counter : 40
প্রধানমন্ত্রীরদপ্তর
প্রাক্তন কেন্দ্রীয় মন্ত্রী শারদ যাদবের প্রয়াণে প্রধানমন্ত্রীর শোক প্রকাশ
নয়াদিল্লি, ১২ জানুয়ারি, ২০২৩
প্রধানমন্ত্রী শ্রী নরেন্দ্র মোদী প্রাক্তন কেন্দ্রীয় মন্ত্রী শারদ যাদবের প্রয়াণে গভীর শোক প্রকাশ করেছেন। তিনি বলেন, ডাঃ রামমনোহর লোহিয়ার আদর্শে শ্রী যাদব অনুপ্রাণিত হয়েছিলেন।
এক ট্যুইট বার্তায় প্রধানমন্ত্রী বলেছেন;
“শ্রী শারদ যাদবজির প্রয়াণে আমি মর্মাহত। দীর্ঘদিন তিনি মানুষের সেবা করেছেন এবং সাংসদ ও মন্ত্রী হিসেবে বিশেষ পরিচিতি অর্জন করেছেন। ডঃ রামমনোহর লোহিয়ার আদর্শে শ্রী যাদব অনুপ্রাণিত হয়েছিলেন। তাঁর সঙ্গে কথা বলার সময় ভালো লাগতো। তাঁর পরিবার-পরিজন এবং গুণগ্রাহীদের সমবেদনা জানাই। ওঁ শান্তি”
PG/CB/NS
(
ক্ষুদ্র, অতিক্ষুদ্রওমাঝারিশিল্পমন্ত্রক
এমএসএমই সংস্থাগুলির বকেয়া : এমএসএমই মন্ত্রক অর্থ প্রদানের জন্য জোরদার চেষ্টা চালাচ্ছে
নতুন দিল্লি, ১৪ সেপ্টেম্বর, ২০২০
অতিক্ষুদ্র, ক্ষুদ্র ও মাঝারি শিল্পোদ্যোগ  সংস্থাগুলির বিভিন্ন ক্ষেত্রে বকেয়া দ্রুত মিটিয়ে দেওয়ার জন্য কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক বিশেষ উদ্যোগ গ্রহণ করেছে। অগ্রাধিকার ভিত্তিতে এমএসএমই-র পাওনা মিটিয়ে দেওয়ার জন্য দেশের বেসরকারি ক্ষেত্রগুলিকে উদ্যোগ গ্রহণের আহ্বান জানানো হয়েছে।
আত্মনির্ভর প্যাকেজ ঘোষণার সময় জানানো হয় যে এমএসএমই-র প্রাপ্য বকেয়া ৪৫ দিনের মধ্যে পরিশোধ করে দেওয়া হবে। সেই অনুসারে মন্ত্রক সংশ্লিষ্ট বিভাগ এবং কেন্দ্রীয় রাষ্ট্রায়ত্ত সংস্থাগুলিকে কার্যকরী পদক্ষেপ গ্রহণের নির্দেশ দিয়েছিল। এর জন্য একটি অনলাইন পোর্টালেরও ব্যবস্থা করা হয়। গত কয়েক মাসে বেশ কয়েকটি কেন্দ্রীয় রাষ্ট্রায়ত্ত সংস্থা এই ব্যবস্থাপনায় তাদের মাসিক বয়েকা ও অর্থ প্রদান বিষয়ে প্রতিবেদনস্বরূপ জমা করেছে। সেই প্রতিবেদন অনুযায়ী মন্ত্রক এবং কেন্দ্রীয় রাষ্ট্রায়ত্ত সংস্থা প্রায় ১০,০০০ কোটি টাকা প্রদান করেছে বলে জানা গেছে। একইভাবে মন্ত্রক রাজ্যগুলির কাছ থেকে তথ্য চেয়ে পাঠিয়েছে। তাদের এই কাজের বিষয়ে নজর রাখা হচ্ছে।
এই প্রচেষ্টার অঙ্গ হিসেবে মন্ত্রক দেশের শীর্ষ স্থানীয় ৫০০টি কর্পোরেট গোষ্ঠীকে বিষয়টি সরাসরি জানিয়েছে। এমনকি ৫০০-রও বেশি কর্পোরেট সংস্থার মালিক এবং শীর্ষ কার্যনির্বাহীকে ই-মেলে চিঠি পাঠিয়েছে। এই কঠিন সময়ে এমএসএমই সংস্থাগুলির বকেয়া অর্থ প্রদানের জন্য বিষয়টিকে গুরুত্ব দিয়ে দেখার আর্জি জানানো হয়েছে।
মন্ত্রক তৃণমূল পর্যায়ে এমএসএমই সংস্থাগুলির কাজ পরিচালনা, চাকরি ও অন্যান্য অর্থনৈতিক কর্মকাণ্ডের জন্য এই অর্থ প্রদান অত্যন্ত গুরুত্বপূর্ণ বলে জানিয়েছে। এমনকি অর্থ প্রদানের সমস্যা থাকলে তা দ্রুত খতিয়ে দেখার জন্য কর্পোরেট সংস্থাগুলিকে অনুরোধ জানিয়েছে মন্ত্রক। এমএসএমই সংস্থাগুলির পাওনা মিটিয়ে দেওয়ার বিষয়গুলি কর্পোরেট সংস্থার বার্ষিক রিটার্ন দাখিল করার সময় উল্লেখ করা বাধ্যতামূলক করা হয়েছে। মন্ত্রক আরও জানিয়েছে, দেশের অর্থিক উন্নয়নে এমএসএমই সংস্থাগুলি গুরুত্বপূর্ণ ভূমিকা পালন করে থাকে। তাই এমএসএমই সংস্থাগুলির বকেয়া অর্থ প্রদান করা হলে লক্ষ লক্ষ মানুষের মুখে হাসি এনে দেবে এবং জীবন জীবিকার ক্ষেত্রে পথ সুগম হয়ে উঠবে।
(CG/SS/SKD
মানবসম্পদবিকাশমন্ত্রক
আইআইটি খড়্গপুরের আইন বিভাগের শিক্ষার্থীরা প্রতিষ্ঠানের উদ্ভাবনগুলির জন্য রিয়েল টাইম পেটেন্ট অ্যাপ্লিকেশন প্রস্তুত করলেন
কলকাতা, ০৬ এপ্রিল, ২০২১
২০০৬ সালে আইআইটি খড়্গপুরে চালু হয় একটি নতুন শিক্ষা বিভাগ। এই বিভাগটি হ’ল মেধাসত্ত্ব আইন বিভাগ। তখন থেকে এই আইন শিক্ষার এই প্রতিষ্ঠানটি কেবলমাত্র শিক্ষার প্রসারে সহায়ক হয়নি, ভারতের শীর্ষ স্থানীয় আইন শিক্ষা প্রতিষ্ঠানগুলির মধ্যে জায়গা করে নিয়েছে। মেধাসত্ত্ব অধিকার বিষয়টিতে তরুণ ও নবীন উদ্ভাবকদের জন্য কর্মশালারও আয়োজন করেছে নিয়মিতভাবে। এই প্রতিষ্ঠানটিই বেশ কয়েক বছর আগে দেশে ঐতিহ্যবাহী কারু শিল্পের প্রয়োজনে জিওগ্রাফিকাল ইন্ডিগেশন  ট্যাগ বা ভৌগোলিক সূচক সৃষ্টির ব্যাপারে অগ্রণী ভূমিকা নেয়। বসন্তকালীন সেমিস্টারে এই প্রতিষ্ঠানটি প্রকল্প-ভিত্তিক শিক্ষাদানের ব্যবস্থা করে, যার ফলে আইন শিক্ষার্থীরা প্রকৃত উদ্ভাবনের প্রেক্ষিতে খসড়া পেটেন্ট নথি প্রস্তুত করে।
আইআইটি খড়্গপুরের আইন প্রতিষ্ঠানের ডিন অধ্যাপক গৌতম সাহা বলেন, “পেটেন্টের খসড়া প্রস্তুতের পাশাপাশি, এই প্রথম শিক্ষার্থীদের তৈরি রিয়েল টাইম পেটেন্ট অ্যাপ্লিকেশন আমরা গ্রহণ করেছি। উদ্ভাবকদের সঙ্গে সরাসরি কথা বলে তাঁদের প্রযুক্তিগত বিশেষত্ব সম্পর্কে অবহিত হয়ে রাজীব গান্ধী স্কুল অফ ইন্টেলেকচ্যুয়াল প্রপার্টি ল – এর শিক্ষার্থীরা রিয়েল টাইম পেটেন্ট প্রস্তুত করতে পারছেন।
প্রযুক্তির সঙ্গে আইনকে যুক্ত করে আইআইটি খড়্গপুরের বিজ্ঞানীদের উদ্ভাবনে পেটেন্ট প্রদান করার ক্ষেত্রে এভাবেই অগ্রণী ভূমিকা নিয়েছে এই শিক্ষা প্রতিষ্ঠান। এই প্রয়াসের সঙ্গে যুক্ত হয়েছে আইআইটি খড়্গপুরের মেধা সম্পত্তি অধিকার সেল-ও। প্রতিষ্ঠানে পেটেন্ট অ্যাটর্নি খসড়া পেটেন্টগুলির মূল্যায়ন করে তার অনুমোদন দেন। কোনও পেটেন্টের খসড়া প্রস্তুত করার সময় ছাত্রছাত্রীদের পুঙ্খানুপুঙ্খভাবে বিবরণ এবং একইসঙ্গে পেটেন্টের এক্তিয়ারগুলির বিষয়েও বিস্তারিতভাবে জানানোর চেষ্টা করেন পেটেন্ট অ্যাটর্নি।
প্রাক্তন প্রধান অধ্যাপিকা এম পদ্মাবতীর ভাষায় পেটেন্ট বিষয়ে গবেষণার কাজ সুচারুভাবে চালানোই এই প্রতিষ্ঠানের মূল উদ্দেশ্য। মূল উদ্ভাবকের সঙ্গে আলোচনা-সাপেক্ষে পেটেন্ট প্রস্তুত করার ক্ষেত্রে এই প্রতিষ্ঠান গুরুত্বপূর্ণ ভূমিকা নিয়ে থাকে। মেধাসত্ত্ব সম্পর্কে গবেষণা চালানোর ক্ষেত্রেও এখানকার শিক্ষার্থীরা প্রতিষ্ঠানের শিক্ষক-শিক্ষিকাদের সঙ্গে একযোগে কাজ করে।
SSS/SS/SB
(Visitor Counter : 20
অর্থমন্ত্রক
ক্রমবর্ধমান মহামারীর প্রেক্ষিতে সরকার নির্দিষ্ট কয়েকটি ক্ষেত্রে সময়সীমা বাড়িয়েছে
নয়াদিল্লী, ২৪ এপ্রিল, ২০২১
অপ্রতিরোধ্য কোভিড-১৯ মহামারীর প্রেক্ষিতে সারা দেশে সাধারণ মানুষের জীবনযাত্রায় অভাবনীয় প্রভাব পরেছে। এরফলে করদাতা, কর উপদেষ্টা ও সংশ্লিষ্ট বিভিন্ন পক্ষের কাছ থেকে যে সমস্ত বিষয়ে আগেই বিজ্ঞপ্তি জারি করে সেগুলি মেনে চলার সময়সীমা আগামী ৩০ এপ্রিল পর্যন্ত করা হয়েছিল, তার প্রেক্ষিতে সময় পুনর্বিবেচনা করার একাধিক অনুরোধ পাওয়া গেছে। সরকার প্রত্যক্ষ কর বিবাদ সে বিশ্বাস আইন ২০২০র আওতায় আগেই জারি করা বিজ্ঞপ্তিগুলির নির্দিষ্ট সময়সীমা আরও বাড়ানোর সিদ্ধান্ত নিয়েছে।
কেন্দ্রীয় সরকার সিদ্ধান্ত নিয়েছে যে সংশ্লিষ্ট বিভিন্ন পক্ষ বর্তমান পরিস্থিতির প্রেক্ষিতে যে সমস্ত সমস্যার সম্মুখীন হচ্ছে, তারজন্য কর মান্যতাগুলির পূর্ব নির্ধারিত সময়সীমা ৩০ এপ্রিল থেকে বাড়িয়ে আগামী ৩০ জুন পর্যন্ত করা হয়েছে। সরকারের পক্ষ থেকে আরও বলা হয়েছে :
• ১৯৬১এর আয়কর আইনের অধীনে মূল্যায়ণ বা পুনর্নিধারণের জন্য কোনো আদেশ কার্যকর করার সময়সীমা ধারা ১৫৩ বা ধারা ১৫৩বি-এর অধীন উল্লেখ রয়েছে ;
• আয়কর আইনের ধারা ১৪৪সি-এর উপধারা ১৩ অনুযায়ী ডিআরপি সংক্রান্ত নির্দেশ অনুযায়ী আদেশ কার্যকর করার সময়সীমা ;
• আয়কর আইনের ধারা ১৪৮-এর আওতায় নোটিশ জারির সময়সীমা যেখানে আয়ের মূল্যায়ণ করা হয়নি, সেই মূল্যায়ণের পুনরায় আদেশ জারি করা ;
• আয়কর আইন ২০১৬র ধারা ১৬৮টির ১ উপধারার আওতায় সমতা আদায় প্রক্রিয়া সংক্রান্ত নোটিশ জারির সময়সীমা।
আরও সিদ্ধান্ত নেওয়া হয়েছে যে প্রত্যক্ষ কর বিবাদের মাধ্যমে ২০২০র ট্রাস্ট আইন অনুযায়ী প্রাপ্য পরিষদের সময়সীমাও অতিরিক্ত অর্থ ব্যতীত ২০২১এর ৩০ জুন পর্যন্ত বাড়ানো হবে।
উপরোক্ত বিষয়গুলির সময়সীমা বাড়ানোর প্রেক্ষিতে যথা সময়ে বিজ্ঞপ্তি জারি করা হবে।
CG/BD/NS
(Visitor Counter : 222
সারওরসায়নমন্ত্রক
শ্রী মান্ডভিয়া জিএসএফসি’র দেশীয় পদ্ধতিতে তৈরি ‘ক্যালসিয়াম নাইট্রেট’ এবং ‘বোরোনেটেড ক্যালসিয়াম নাইট্রেট’ – এর উদ্বোধন করেছেন
নয়াদিল্লি, ০৯ অক্টোবর, ২০২০
কেন্দ্রীয় রসায়ন ও সার প্রতিমন্ত্রী এবং জাহাজ চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়া আজ ভিডিও কনফারেন্সের মাধ্যমে গুজরাট স্টেট ফার্টিলাইজার্স অ্যান্ড কেমিকেলস্ – জিএসএফসি ইন্ডিয়া লিমিটেডের দেশীয় পদ্ধতিতে তৈরি ‘ক্যালসিয়াম নাইট্রেট’ এবং ‘বোরোনেটেড ক্যালসিয়াম নাইট্রেট’ – এর উদ্বোধন করেছেন। দেশে এই প্রথম এ ধরনের উৎপাদন করা হল। এতদিন পর্যন্ত এগুলি বিদেশ থেকে এগুলি আমদানি করা হ’ত।
অনুষ্ঠানের ভাষণে শ্রী মান্ডভিয়া বলেন, প্রধানমন্ত্রী শ্রী নরেন্দ্র মোদীর আহ্বানে সাড়া দিয়ে এই সংস্থাটি ‘আত্মনির্ভর ভারত’ এবং ‘আত্মনির্ভর কৃষি’ ক্ষেত্রে গুরুত্বপূর্ণ সিদ্ধান্ত গ্রহণ করেছে। জিএসএফসি-র তৈরি ‘ক্যালসিয়াম নাইট্রেট’ এবং ‘বোরোনেটেড ক্যালসিয়াম নাইট্রেট’ হিমাচল প্রদেশের সোলান এবং গুজরাটের ভাবনগরে খুচরো বাজারে বিক্রি করা হচ্ছে। বর্তমানে জিএসএফসি-এর প্রতি বছর ১০ হাজার মেট্রিক টন ‘ক্যালসিয়াম নাইট্রেট’ এবং ‘বোরোনেটেড ক্যালসিয়াম নাইট্রেট’ উৎপাদনের ক্ষমতা রয়েছে । তবে আগামী তিন মাসের মধ্যে প্রতি বছর এই উৎপাদন ক্ষমতা ১৫ হাজার মেট্রিক টনে পৌঁছে যাবে বলে আশা করা যাছে।
শ্রী মান্ডভিয়া বলেন, দেশীয় পদ্ধতিতে তৈরি ‘ক্যালসিয়াম নাইট্রেট’ এবং ‘বোরোনেটেড ক্যালসিয়াম নাইট্রেট’ আমদানিকৃত সামগ্রীর তুলনায় অনেক বেশি সস্তা এবং এতে কৃষকরা উপকৃত হবেন। তিনি বলেন, এতদিন এই সামগ্রী দুটি বিদেশ থেকে আমদানি করা হ’ত এবং এর জন্য সরকারের প্রচুর অর্থ ব্যয় করতে হ’ত। এখন থেকে জিএসএফসি এই সমগ্রী দুটি উৎপাদন করবে। তিনি বলেন, নিঃসন্দেহে এই সামগ্রী ২টি দেশীয় বাজারে জায়গা করে নেবে। গত বছর দেশে প্রায় ১.২৫ লক্ষ মেট্রিক টন ক্যালসিয়াম নাইট্রেট আমদানি করা হয়েছিল। এর মধ্যে প্রায় ৭৬ শতাংশই এসেছিল চীন থেকে। ক্যালসিয়াম নাইট্রেট কৃষি ক্ষেত্রে ব্যবহৃত জল মিশ্রিত এক ধরনের সার। এটি ওয়েস্ট ওয়াটার ট্রিটমেন্ট এবং সিমেন্টের শক্তি বৃদ্ধিতেও ব্যবহার করা হয়ে থাকে।
CG/SS/SB
(Visitor Counter : 158
রেলমন্ত্রক
প্রবাসী শ্রমিকদের নিরাপদ ও দ্রুত যাতায়াত সুনিশ্চিত করতে ভারতীয় রেল দেশে রেল ব্যবস্থার সঙ্গে যুক্ত সমস্ত জেলা থেকে শ্রমিক স্পেশাল ট্রেন চালাতে প্রস্তুত
নতুন দিল্লি, ১৬ মে, ২০২০
ভারতীয় রেল দেশে সমস্ত জেলা যেখানে রেল যোগাযোগ ব্যবস্থা রয়েছে সেখান থেকে শ্রমিক স্পেশাল ট্রেন চালাতে প্রস্তুত। রেলমন্ত্রী আজ দেশের সমস্ত জেলাশাসকদের কাছে পাঠানো এক চিঠিতে বলেছেন, সংশ্লিষ্ট জেলায় আটকেপড়া শ্রমিক ও তাদের গন্তব্য সংক্রান্ত তালিকা প্রস্তুত করে রাজ্যে নিযুক্ত নোডাল আধিকারিকের মাধ্যমে তা রেলের কাছে পাঠাতে।
ভারতীয় রেল দৈনিক ৩০০টি শ্রমিক স্পেশাল ট্রেন চালাতে সক্ষম। অবশ্য, বর্তমানে এর অর্ধেক ট্রেন চালানো হচ্ছে। রেলের পরিষেবা ব্যবস্থাকে পূর্ণ সদ্ব্যবহার করে দেশের বিভিন্ন জায়গায় আটকেপড়া শ্রমিকদের নিজ রাজ্যে পৌঁছে দেওয়া সম্ভব। এছাড়াও রেল জেলাগুলির প্রয়োজনীয়তা অনুযায়ী শ্রমিক স্পেশাল ট্রেনের পরিষেবা বাড়াতে প্রস্তুত রয়েছে।
আজ পর্যন্ত রেল প্রায় এক হাজার ১৫০টি শ্রমিক স্পেশাল ট্রেনে করে ১৫ লক্ষের বেশি প্রবাসী শ্রমিকদের তাদের নিজ রাজ্যে পৌঁছে দিয়েছে। রেল প্রতিদিন যে সংখ্যায় প্রবাসী শ্রমিকদের গন্তব্যে পৌঁছে দিতে সাহায্য করছে, তা দ্বিগুণ বাড়াতে প্রস্তুত রয়েছে। যখনই কোন একটি জেলা থেকে প্রবাসী শ্রমিকদের নিজ রাজ্যে পৌঁছে দেওয়ার ব্যাপারে খবর আসে, রেল তখনই সেই জেলা থেকে শ্রমিক স্পেশাল ট্রেন চালানোর উদ্যোগ নেয়।
(CG/BD/AS
সড়কপরিবহণওমহাসড়কমন্ত্রক
যানবাহনের নথি সংক্রান্ত বৈধতার মেয়াদকাল ৩০শে সেপ্টেম্বর পর্যন্ত বাড়ানো হয়েছে
নয়াদিল্লী, ৯ জুন, ২০২০
কেন্দ্রীয় সড়ক পরিবহন, মহাসড়ক এবং অতিক্ষুদ্র ক্ষুদ্র ও মাঝারি শিল্পোদ্যোগ মন্ত্রী শ্রী নিতিন গড়করি আজ জানিয়েছেন, যানবাহনের নথি সংক্রান্ত পুনর্নবীকরণের মেয়াদ পুনরায় বাড়িয়ে এ বছরের সেপ্টেম্বর মাস পর্যন্ত করা হয়েছে। এ বিষয়ে সমস্ত রাজ্য ও কেন্দ্রশাসিত অঞ্চলগুলির জন্য সড়ক পরিবহন ও মহাসড়ক মন্ত্রক এক নির্দেশিকা জারি করেছে।
এর আগে মন্ত্রক ৩০শে মার্চ সমস্ত রাজ্য ও কেন্দ্রশাসিত অঞ্চলগুলির জন্য একটি নির্দেশিকা জারি করেছিল। সেখানে বলা হয়েছিল, গাড়ির সমস্ত ধরনের ফিটনেস পারমিট, ড্রাইভিং লাইসেন্স, রেজিস্ট্রেশন বা গাড়ির অন্যকোন নথির বৈধতার মেয়াদ পয়লা ফেব্রুয়ারি শেষ হয়ে গিয়ে থাকলে অথবা ৩১শে মে-র মধ্যে শেষ হয়ে যাওয়ার কথা থাকলেও, লকডাউনের কারণে তা পুনর্নবীকরণ করা সম্ভব হয়নি সে ক্ষেত্রে গাড়ির নথি ৩০শে জুন অবধি বৈধ হিসেবে গণ্য হবে।
কোভিড-১৯ সংক্রমণ ক্রমশই বৃদ্ধি পাওয়ায় পরিস্থিতি বিবেচনা করে এবং প্রাপ্ত অনুরোধের ভিত্তিতে শ্রী গড়করি গাড়ির কাগজপত্রের বৈধতার মেয়াদ ৩০শে সেপ্টেম্বর পর্যন্ত বাড়ানোর জন্য মন্ত্রককে নির্দেশ দিয়েছেন।
(CG/SS/NS
তথ্যওসম্প্রচারমন্ত্রক
ইফি-র সুবর্ণ জয়ন্তী উপলক্ষে ডাকটিকিট ও ফার্স্ট ডে কভারের প্রতিযোগিতায় অংশগ্রহণের জন্য আবেদন চাওয়া হয়েছে
নয়াদিল্লি, ০২ অগাস্ট, ২০১৯
গোয়ায় ভারতের আন্তর্জাতিক চলচ্চিত্র উৎসবে র সুবর্ণ জয়ন্তী উদযাপন হবে আগামী ২০ থেকে ২৮শে নভেম্বর। এই উপলক্ষে একটি বিশেষ ডাকটিকিট ও ফার্স্ট ডে কভার প্রকাশ করা হবে। এগুলির নকশা তৈরির জন্য ‘মাইগভ’ প্ল্যাটফর্মে তথ্য সম্প্রচার মন্ত্রক একটি প্রতিযোগিতার আয়োজন করেছে। এই প্রতিযোগিতায় আগ্রহী অংশগ্রহণকারীরা www.mygov.in ওয়েবসাইটে নাম নথিভুক্ত করতে পারেন।
আগামী ১৫ আগস্ট পর্যন্ত এই প্রতিযোগিতা চলবে। বিজয়ীরা একটি শংসাপত্র ছাড়াও গোয়ায় চলচ্চিত্র উৎসবে দু-রাত তিন দিন থাকতে পারবেন।
SSS/CB/NS
(Visitor Counter : 96
প্রধানমন্ত্রীরদপ্তর
ত্রিপুরা সরকারের কাগজবিহীন পথে হাঁটার সিদ্ধান্তকে স্বাগত প্রধানমন্ত্রীর
নয়াদিল্লি, ৮ মে, ২০২৩
প্রধানমন্ত্রী শ্রী নরেন্দ্র মোদী ত্রিপুরা সরকারের কাগজবিহীন পথে হাঁটার সিদ্ধান্তকে স্বাগত জানিয়েছেন।
ত্রিপুরার মুখ্যমন্ত্রী ডঃ মানিক সাহার এক ট্যুইটের প্রত্যুত্তরে প্রধানমন্ত্রী ট্যুইট করে বলেন :
“প্রযুক্তির পথ গ্রহণ করে নাগরিকদের জীবনে সদর্থক পরিবর্তন আনার ক্ষেত্রে ত্রিপুরা সরকারের সঙ্কল্পবদ্ধ প্রয়াস দেখে ভালো লাগছে।”
PG/AB/DM/
(